روسییا ایله آنلاشماق ممکوندور.
آخار. آذ خبر وئریر کی، بو سؤزلری آمریکا پرزیدنتی دونالد ترامپ دئییب.
«روسییا ایله بیرلیکده حرکت ائدجهیم. چینله ده اولا بیلر. یاخود فرقلی قروپلارلا دا بیرلیکده اولا بیلریک»، - آغ ائو رهبری بیلدیریب.
میلیاردر پرزیدنت سئچکی دؤنمینده روسییا ایله علاقهلرینین اولماسی بارهده یاییلان معلوماتلاری اویدورما آدلاندیریب. هیللاری کلینتونون سئچکی قرارگاهینین رهبری اولموش شخصین - جون پودستانین قارداشی ایله بیرلیکده روسییادا شیرکتی اولدوغونو بیلدیرهن ترامپ سؤزلرینه بئله داوام ائدیب: "هیللارینین اری (بیلل کلینتون) روسییادا پول قارشیلیغیندا چیخیش ائدیب، اؤزو ایسه روسییا ایله نووه راضیلاشماسی ایمضالاییب. اما هئچ کیم بونلاردان دانیشمیر".
خاطیرلاداق کی، آمریکادا پرزیدنت سئچکیلری دؤنمینده روسییا هاکرلرینین ترامپین خیرینه پروسسه مداخیله ائتمهسی ایله باغلی معلوماتلار یاییلمیشدی.
هر ایکی طرف بو یؤنده یاییلان اینفورماسییالاری تکزیب ائتمیشدی.
azb_Arab azb_Arab azb_Arab azb_Arab azb_Arab azb_Arab